Nóg druk op Zuma oor Gordhan, Jonas | Maroela Media
Nóg druk op Zuma oor Gordhan, Jonas
Die Helen Suzman-stigting en die organisasie My Vote Counts het hulle Woensdag tot die konstitusionele hof gewend om die afdanking van die voormalige minister én adjunkminister van finansies, Pravin Gordhan en Mcebisi Jonas, ongeldig te verklaar.
Albei organisasies het in 'n hofaansoek gesê pres. Jacob Zuma was "irrasioneel en onwettig" in sy optrede.
Die organisasies het verder gevra die hof moet bepaal dat Zuma en die Nasionale Vergadering (NV) nie hul wetlike verpligtinge nagekom het nie.
Hulle wil ook hê Baleka Mbete, speaker van die Nasionale Vergadering, moet 'n ondersoek na die president se optrede instel en kragtens artikel 89 van die Grondwet beslis of hy uit sy amp verwyder moet word.
"Die NV en die speaker het versuim om die nodige stappe teen die president te doen ná sy optrede. Die NV het ook in die besonder misluk in sy plig om toesig te hou oor staatsinstellings en om hulle aanspreeklik te hou, soos vereis ingevolge artikel 55 (2) van die Grondwet," lui die aansoek.
Die twee organisasies het in hul aansoek gesê die afdanking van Nhlanhla Nene as minister van finansies in 2015 en die Nkandla-sage het 'n gedragspatroon gevestig. "Daar bestaan 'n patroon van onwettige gedrag sonder enige respek vir die Grondwet, en daarom ons het besluit om die saak hof toe te neem."
Die DA het vroeër die hooggeregshof genader om Zuma te dwing om redes vir Gordhan en Jonas se afdanking te gee.
Zuma het tot Donderdag om die dokument, wat verband hou met die skommeling van die kabinet, gereed te kry ná 'n bevel van die hooggeregshof.
SA man by Mugabe se ampswoning gevang
Bylmoorde-saak: Só lyk moordwapens
Hoe lank gaan dit nog vat voor dat daar besef word daar kannie van zuma ontslae raak word nie
Wanneer ek vir Namawan op TV sien skakel ek soos in dadelik die klank af.
Het absoluut geen behoefte hoegenaamd om na nog meer leuens te luister nie.
Verstaan ek reg, een onbevoegde moet oor n ander onbevoegde besluit, een groot sirkus
Onse Prez het beslis inhuis skandes oor ander soos hy wat hy dreig om uit the blaker.
Kan iemand vir my sê wat van die mosie van wantroue geraak het??? Gaan dit nog ooit gebeur? Of is dit WEER uitgestel?